Francisco Macías Nguema

Si Francisco Macías Nguema (namundag Mez-m Ngueme, ngapit pigAprikano sa Masie Nguema Biyogo Ñegue Ndong; 1 Enero 1924 – 29 Septyembre 1979), parati nginangaranan na Macías Nguema o sana Macías, sarong Equatoguineanong politiko na nagsirbe pinakaenot na presidente kan Equatorial Guinea poon kan ini nakamit an katalingkasan kan 1968, sagkod na siya napatalsik sa pwesto kan 1979. Siya naroromdoman komo saro sa pinakamaringis na diktador sa lantad nin historya. Kan siya presidente, pinahiling niya an gawe-gaweng may baltik na nag'abot sa punto an mga kakontemporanyo niya paghiling saiyang narurungaw.

Kaapil sa tribung Fang, si Macías Nguema kapot manlaen-laen na katongdan opisyal sa irarom kan Espanyol na pamomooon kolonyal bago siya naelehir bilang enot na presidente kanm magigin nang independyenteng nasyon kan 1968. Laamayi sa saiyang pamomooon, saiyang pinapusog saiyang poder paagi nin makuring kulto sa personalidad asin estadong may sarong partido sana, an saiyang United National Workers' Party (PUNT), asin pigdeklara niya an saiyang sadiri na presidente sa lawig nin buhay kan 1972.

Sa domestik na pagsisibot, an saiyang pagkapresidente sayod na idinudoon an Aprikanisasyon asin maringis na  pagpersegir sa bakong-Fanf na mga grupong etniko. Sa polisyang panluwas, siya maisog na kalaban kan Espanya asin nagkampi sa Blokeng Subangan, na naghahagad suporta sa Unyon Sobyet, sa Kuba asin sa North Korea, asin sa hababang lebel sa Pransya asin mga kataraid arog ki Presidente Ahmadou Ahidjo nin Cameroon, Presidente [[[Omar Bongo]] nin Gabon dawa totoo an relasyon sa Cameroon asin Gabon naputol kan 1976. Huli sa makuring diktadurya niya na grabe an pagbalga sa humnos deretsos asin saraltong palakaw kan ekonomiya, tinibong namamanwaan an nagdurulag makarayo sa persekusyon. Nabansagan padagos an Equatorial Guinea kan luwas kinaban na ini an "Dachau nin Aprika". An saiyang lideratong maringis nagresulta sa inaapod na brain drain, ta an mga intelekwal asin mga edukado iyo an  saiyang tinatarget nin pagpersegir. Kan 1979, siya binungkal sa poder paagi nin coup d'état kan sobrino niya mansana na si  Teodoro Obiang Nguema Mbasogo asin siya binista asin saka pigduholan nin sentensyang eksekusyon.

Susog sa mga pirang susogan, pwedeng poon 20,000 abot 80,000 katawo sa populasyon na mga 200,000 sundo 300,000 an pinagaradan sa irarom kan saiyang rehimen, asin pirang polong ribo katawo an nagharale sa nasyon sa pagdulag sa persekusyon. Siya ipigbaing ki Pol Pot huli sa bayolente, malibway, asin anti-intelektwal na kamugtakan kan saiyang panggogobyerno.

Toltolan

Kategorya:Mga 1924 nas kamundagan
Kategorya:Mga 1979 na kagadanan
Kategorya:Mga ika-20ng siglong mga eeksekusyon kan  Equatorial Guinea
Kategorya:Mga anti-Katolikong mga aktibista
Kategorya:Mga Anti-intelektwalisimo
Kategorya:Mga Anti-Solnopan na sentimyento
Kategorya:Mga pig'didiyos-diyos na mga tawo
Kategorya:Mga taga Equatorial Guinea na mga tawong nakondenar sa genocide
Kategorya:Mga presidenteng naehekutar
Kategorya: Mga taga Equatoguinean na may dugong Gabones